Държавен вестник, бр. 42, 2014 г., стр. 13

БРОЙ  42	
Д Ъ Р Ж А В Е Н  В Е С Т Н И К 	
СТР.  13  
(6) Ръководителят на управляващия орган 
на водещата програма прекратява с решение 
процедурите по ал. 1 в случаите, в които:
1. не са постъпили проектни предложения;
2. при откриването и провеждането на 
процедурата са допуснати нарушения на 
принципите по чл. 1, ал. 2 и чл. 10;
3. всички подадени проектни предложения 
са оттеглени от кандидатите.
(7) Ръководителят на управляващия орган 
на водещата програма може да прекрати с 
решение процедурите по ал. 1:
1. в случаите, в които от страна на Евро-
пейската комисия е спряно финансирането 
по някоя от програмите, от които се отпуска 
финансовата помощ, или финансирането ще 
бъде спряно преди приключване на оцени-
телния процес;
2. когато има решение на Комитета за 
наблюдение на някоя от програмите, от които 
се отпуска финансовата помощ.
Г л а в а  т р е т а
СЪВМЕСТНИ ПЛАНОВЕ ЗА ДЕЙСТВИЕ
Чл. 31. (1) Управляващият орган публи-
кува на интернет страницата на съответната 
програма и на портала по чл. 7, ал. 1 покана 
за подаване на съвместни планове за действие. 
(2) Проектът на съвместния план за дейст-
вие, наричан по-нататък „проектът на план“, 
се подава от конкретните бенефициенти на 
съответната програма, посочени в поканата 
по ал. 1, до управляващия орган в съответ-
ствие с изискванията на чл. 105, параграф 
2 и чл. 106 на Регламент (ЕС) № 1303/2013. 
Проектът на план се подава едновременно с 
проектните предложения, обхванати от него. 
Чл. 32. (1) При получаване на проект 
на план ръководителят на управляващия 
орган, до когото е подаден, определя със 
заповед лицата, които да извършат оценка 
на проекта на план и обхванатите от него 
проектни предложения. 
(2) Лицата по ал. 1 се определят в срок 
до 10 работни дни след получаването на 
проекта на план.
(3) Лицата по ал. 1 трябва да притежават 
необходимата квалификация и професионал-
на компетентност за изпълнение на задачите 
и да отговарят на изискванията по чл. 18, 
ал. 2 и 3. 
(4) Лицата по ал. 1 оценяват съответстви-
ето на кандидата с изискванията по чл. 104, 
параграф 1 от Регламент (ЕС) № 1303/2013 
и съответствието на проекта на план с 
изискванията на чл. 106 от Регламент (ЕС) 
№ 1303/2013 и с целите на съответната про-
грама и проектните предложения, включени 
в него.
(5) В случай на установени в рамките на 
оценката по ал. 4 непълноти или нередовно-
сти в проекта на план и обхванатите от него 
проектни предложения последните могат да 
бъдат връщани мотивирано на кандидата. 
(6) Докладът за извършената оценка по 
ал. 4 се представя за одобрение на ръково-
дителя на управляващия орган.
(7) Въз основа на доклада по ал. 6 ръ-
ководителят на управляващия орган издава 
мотивирано решение за:
1. одобряване на проекта на план и вклю-
чените в него проектни предложения;
2. отхвърляне на проекта на план и вклю-
чените в него проектни предложения;
3. връщане на доклада по ал. 5 за прераз-
глеждане, като посочва основанията за това. 
(8) Решенията по ал. 7 се издават в срок 
до 90 дни от датата на подаване на проекта 
на план.
Чл. 33. (1) Управляващият орган подава 
проекта на план на Европейската комисия 
в срок до 5 работни дни от издаване на ре-
шението по чл. 32, ал. 7, т. 1.
(2) При получаване на коментари по 
проекта на план от страна на Европейската 
комисия управляващият орган ги изпраща 
незабавно на бенефициента. В тези случаи 
преработеният план и когато е необходимо, 
преработените проектни предложения, вклю-
чени в него, се подават повторно до упра-
вляващия орган в определен от него срок.
(3) Ръководителят на управляващия орган 
издава решение за одобряване на изменения 
план за действие и обхванатите от него 
проектни предложения в 45-дневен срок от 
получаването им от бенефициента и ги из-
праща на Европейската комисия.
(4) В рамките на срока по ал. 3 управля-
ващият орган извършва оценка на степента 
на отразяване на получените от страна на 
Европейската комисия коментари. При не-
обходимост проектът на план и обхванатите 
от него проектни предложения могат да 
бъдат връщани мотивирано на кандидата до 
отразяване на коментарите и/или до отстра-
няване на констатирани други непълноти 
или нередовности.
(5) Ръководителят на управляващия ор-
ган, до когото е подаден проектът на план, 
сключва договора/издава заповедта за пре-
доставяне на безвъзмездна финансова помощ 
в срок до 15 работни дни от одобрението на 
съвместния план за действие от Европей-
ската комисия. 
(6) След сключване на договора/издава-
не на заповедта по ал. 5 ръководителят на 
управляващия орган, до когото е подаден 
проектът на план, съгласувано със заместник 
министър-председателя и министър на пра-
восъдието определя състава на управителния 
комитет, който да изпълнява функциите по 
чл. 108 от Регламент (ЕС) № 1303/2013.